रायपुर: छत्तीसगढ़ सरकार महिला श्रमिकों को बच्चे के जन्म के बाद एकमुश्त दस हजार रुपये की प्रसूति सहायता देगी. आधिकारिक सूत्रों ने शनिवार को बताया कि छत्तीसगढ़ असंगठित कर्मकार राज्य सामाजिक सुरक्षा मंडल द्वारा राज्य के ठेका श्रमिक, घरेलू महिला कामगार और हमाल महिला श्रमिकों को प्रसूति सहायता योजना के तहत अब बच्चे के जन्म के बाद एकमुश्त दस हजार रुपये की सहायता दी जाएगी. अधिकारियों ने बताया कि राज्य के श्रम मंत्री भईया लाल राजवाड़े की अध्यक्षता में आयोजित छत्तीसगढ़ असंगठित कर्मकार राज्य सामाजिक सुरक्षा मंडल की बैठक में ठेका श्रमिक, घरेलू महिला कामगार और हमाल महिला श्रमिकों को बच्चे के जन्म होने के बाद एकमुश्त सहायता राशि देने का निर्णय लिया गया है.